open-index/open-wikipedia-markdown huggingface dataset:
Zodiac Retrowired Spinmachine

**Zodiac Retrowired Spinmachine** var et norsk eksperimenterelt rockeband fra Oslo fra 1995.

Stilmessig ble de sammenlignet med 70-tallets prog- og spacerockband som King Crimson og Hawkwind. 

De debuterte på Musikkens dag i Oslo i 1997, en konsert som ble sendt i sin helhet på nærradioprogrammet Uhørt (RadiOrakel). Låta «Zodiac Attack» kom med på en samleplata *PiO Volume 1, Live prog in Oslo Spring 1997*. 

I 2000 ga bandet ut CDen *Cosmic Mojo*. I 2001 spilte de på Volapüks vårfestival i Oslo. Bandet var aktive frem til rundt 2005.

## Medlemmer

* Kjetil Haugan – gitar, sang
* Nicolas Chung – bass, gitar, orgel, munnspill, sang
* Stian Grimstad – trommer, sitar, sang

### Tidligere medlemmer
* Espen Aure – bass, gitar, orgel, sang
* Kristin Aaser – cello, sang
* Are Linnerud – fele, sang

## Diskografi

### Album
* 2000: *Cosmic Mojo*

### Medvirker på

* 1997: *PiO Volume 1, Live Prog in Oslo* – med låta «Zodiac Attack» (Agurk Gerilja Records)

## Referanser
Hvitvikhonningeter

**Hvitvikhonningeter** (*Lichenostomus unicolor*) er en fugl i gruppen *[[Lichenostomus]]* i familien honningetere. Den er endemisk til det nordlige Australia.

## Referanser


## Eksterne lenker
* 
* Avibase: ''Lichenostomus unicolor''. Besøkt 04. mai 2013.
* ITIS report: ''Lichenostomus unicolor''. Besøkt 04. mai 2013.
* Birdlife Species Factsheet: ''Lichenostomus unicolor''
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 04. mai 2013.
Gulhonningeter

**Gulhonningeter** (*Lichenostomus flavus*) er en fugl i gruppen *[[Lichenostomus]]* i familien honningetere. Den er endemisk til Queensland i Australia.

## Underarter
Det er beskrevet to underarter av gulhonningeter:
* *Lichenostomus flavus addendus* (Mathews, 1912) 
* *Lichenostomus flavus flavus* (Gould, 1843)

## Referanser


## Eksterne lenker
* 
* Avibase: ''Lichenostomus flavus''. Besøkt 04. mai 2013.
* ITIS report: ''Lichenostomus flavus''. Besøkt 04. mai 2013.
* Birdlife Species Factsheet: ''Lichenostomus flavus''
Ingen mann i sikte (film)

***Ingen mann i sikte*** er en norsk dokumentarfilm fra  regissert av Mette Aakerholm Gardell. Filmen skildrer tre generasjoner lesbiske kvinner.

## Handling
Filmen er et portrett av tre generasjoner lesbiske kvinner: 24-årige Martine føler seg som en heterofil gutt og ønsker at folk skal se på henne simpelthen som et «vanlig maskulint menneske». Regissør Mette Aakerholm Gardell ønsker seg barn med kona Stina, men må ta et oppgjør med sin egen identitet som lesbisk og alt det innebærer. Marja og Bodil, begge i 70-årene, er fra den første generasjonen av åpne lesbiske/feministiske aktivister, som nå må takle aldring og helseproblemer mens de drømmer om nakenbad på Lésvos.

Filmen hadde premiere i Norge 17. september 2012. Filmen ble vist på TV 2 den 12. oktober 2011 i programmet Dokument 2. 

## Referanser
 

## Eksterne lenker
*
Koronas-Foton

**Koronas-Foton** (russisk: Коронас-Фотон), også kjent som **CORONAS-Photon** (**Complex Orbital Observations Near-Earth of Activity of the Sun-Photon**) var en russisk romsonde beregnet på solforskning. Den var den tredje satellitten i Coronasprogrammet og en del av det internasjonale programmet Living With a Star.

Koronas-Foton ble skutt opp fra Plesetsk kosmodrom i Russland den 30. januar 2009, for å utforske akkumuleringen av fri energi i solens atmosfære, akselererte partikkelfenomener og solstormer, og korrelasjonen mellom solaktiviteten og magnetiske stormer på Jorden. Den 5. juli 2009 registrerte sonden det mektigste utbruddet på solen dette året, som varte i 11 minutter fra 06:07 til 06:18 GMT. Røngtenstråleintensiteten nådde С2.7 på en 5-graders skala. Den 1. desember 2009 år fikk sonden problemer med strømforsyningen, som skyldtes en konstruksjonsfeil. og den 10. april 2010 kunngjorde dens konstruktører at sonden «med stor sikkerhet» var tapt.

## Referanser
Peter Bastiansen

**Peter Ivan Lodtz Bastiansen** (født 20. september 1912 i Vadsø, død 13. april 1995 i Bergen) var en norsk-venezuelansk advokat, forretningsmann, motstandsmann og politiker.  

Han var født i Vadsø, vokste opp på Hvaler og tok juridisk embetseksamen (cand.jur.) ved Universitetet i Oslo i 1936. Under krigen deltok han i motstandsarbeid og medvirket blant annet til transport av jøder til Sverige. Han unnslapp såvidt Gestapo i 1943 og reiste til London. Han representerte Norges Kommunistiske Parti (NKP) i Oslo bystyre 1945–1948. I 1948 bosatte han seg i Venezuela og utviklet der C.A. Savoy Candy til et stort næringsmiddelforetak som senere ble overtatt av Empresas Polar. For sitt kontaktskapende arbeid mellom Norge og Venezuela ble han i 1985 tildelt Den Kongelige Norske Fortjenstorden, ridder av 1. klasse.

Han var bror av kjemiprofessor Otto Bastiansen.

## Se også
* Slekten Astrup

## Referanser
Rusalka (Dargomyzjskij)

***Rusalka*** (***Русалка***, Rusálka)  er en opera i fire akter, seks tablåer av  Aleksandr Dargomyzjskij som han skrev i årene 1848–1855. 

## Historikk og beskrivelse
Komponisten tilpasset selv den russiskspråklige librettoen med utgangspunkt i et ufullstendig Pusjkin-dikt ved samme navn. Urpremieren gikk av stabelen ved \ Mariinskij-teatret i St. Petersburg .

Selv om Dargomyzjskijs *Rusalka* er relativt konvensjonell rent form- og stilmessig, er den kjent som det første russiske verket som tar i bruk «melodisk resitativ». Denne typen resitativ karakteriseres av lyriske utbrudd som kontinuerlig endrer seg i henhold til den dramatiske situasjonen, liksom også orkesterakkompagnementet endrer seg. Dargomyzjskij anvendte denne teknikken i mindre skala i sine sanger og i en større skala i sin siste, ufullstendige opera, *Steingjesten*.

## Roller

## Handling
*Handlingen foregår ved bredden av [[Dnepr]]*

Intrigen forteller om en ung kvinne som drukner seg etter (derav betegnelsen *rusalka*, dvs «druknet jente») å ha blitt vraket av en prins. Siste akt inneholder en ballett og er uvanlig ved at en tolv år gammel rusalka snakker over musikken.

## Beslektede verk
Andre operaer med *rusalki* er Rimskij-Korsakovs *Mainatt* og Dvořáks *[[Rusalka (Dvořák)|Rusalka]]*.

## Litteratur
*Naroditskaya, Inna, «Russian Rusalkas and Nationalism», *Music of the Sirens* (red. Linda Austern og Inna Naroditskaya), Indiana University Press, 2006, s.216-249.

## Eksterne lenker
* Russisk libretto
* Russisk libretto i en zipfile for Word
Jøra

**Jøra** er ei elv i Gausdal kommune i Innlandet. Den renner gjennom Vestre Gausdals dalføre og renner ut i Gausa ved Segalstad bru.

Fallet i Holsfossen like vest for Segalstad er utbygd for kraftproduksjon i Holsfossen kraftverk.

## Referanser
International Cometary Explorer

**International Cometary Explorer** (**ICE**), opprinnelig kjent som **International Sun/Earth Explorer 3** (**ISEE-3**), var en romsonde som ble skutt opp 12. august 1978. Den var en del av det internasjonale samarbeidsprogrammet ISEE (International Sun-Earth Explorer) mellom NASA og Den europeiske romforskningsorganisasjon/ESA, som hadde til oppgave å studere interaksjonene mellom solvindene og jordens magnetfelt. Programmet benyttet seg av tre romskip, et moderskip (ISEE 1), et datterskip (ISEE 2) og et heliosentrisk romskip (ISEE 3, senere omdøpt ICE).

Den var den første sonden som ble plassert i en halobane ved Lagrange-punktet L1. Den ble senere sendt mot kometen 21P/Giacobini–Zinner, og ble den første sonden til å passere gjennom en komets hale i en avstand av rundt 7800 km. Sonden undersøkte grensene til jordens ytterste magnetosfære og solvindenes struktur rundt denne, mekanismene rundt jordens plasmaskjold, kosmisk stråling og solstormene i den interplanetariske regionen nær 1 AU, og var aktiv frem til mai 1997.

## Referanser
All I Could Do Was Cry

«**All I Could Do Was Cry**» er en sang skrevet av Berry Gordy, Gwen Gordy og Billy Davis og ble første gang spilt inn og gitt ut på singel av Etta James i 1960. Sangen nådde 2.-plass på R&B listene og 33.-plass på pop listene.

Ike & Tina Turner spilte inn sangen og ga den ut på albumet The Ike & Tina Turner Show – Vol. II i 1965. I 1967 spilte den inn igjen og ga den ut på albumet Ike & Tina Turner's Festival Of Live Performances. På det albumet ble sangen kalt *Stop The Wedding*. Den ble spilt inn enda en gang og gitt ut på albumet In Person'' i 1969.

## Referanser


## Eksterne lenker
*
Bjørke (Norderhov)

**Bjørke** (gnr. 1) er en matrikkelgård som ligger langs Askveien (riksvei 350), der denne går i bro over til Ask og like nord for utløpet til elva Sogna i Tyrifjorden, i Ringerike kommune. 

Bjørke tilhørte inntil 1. januar 1964 Norderhov herredskommune, men denne og flere andre kommuner ble fra da slått sammen i den nye storkommunen Ringerike. Gården er delt i flere bruk, hvorav Nordre Bjørke (gnr. 1/1) på nordsiden av Askveien utgjør hovedbølet. Riksveien passerer mellom Nordre- og Søndre Bjørke, som begge har bygningsmassen relativt kloss inntil veien. Søndre Bjørke er forøvrig delt i to bruk med samme navn, gnr. 1/6 er størst og ligger nærmest veien, mens gnr. 1/5 ligger et lite stykke lenger ned langs elva og er minst av de to. Begge brukene er mindre enn Nordre Bjørke.

Gården nevnes første gang med *i Birki* i et diplom (DN. IV 287) fra 13. november 1352. Bjørke nevnes også i Norske Regnskaber og Jordebøger fra det 16de Aarhundrede, bind IV, som *Bircke* i 1528, *Biørcke* i 1578, *Biercke* i 1604, og *Bierche* i 1657 og 1723. På gammalnorsk var navnet *Birki*, av *birki*, som betydde sted som det vokser bjørk. Dagens form av navnet kan skyldes innflytelse av ordet «bjørk».

## Se også
* Liste over gårder i Ringerike
Bjørn Skjelstad

**Bjørn Rasmus Skjelstad** (født 25. mai 1954) er norsk lokalpolitiker (Sp) som var ordfører i Verran kommune fra 1993 til 2003, og fra 2011 til 2015. Han har vært medlem av kommunestyret i kommunen siden 1987.

Skjelstad er utdanna agronom.

## Kilder
* Informasjon  på Verran kommunes nettsted; besøkt 4. mai 2013.
* Ordførerpresentasjon i *Kommunal Rapport*; besøkt 4. mai 2013.
Johan Petter Skogseth

**Johan Petter Skogseth** er navnet til flere personer:

* Johan Petter Skogseth (1914–1989), ordfører i Frosta fra 1962 til 63
* Johan Petter Skogseth (født 1964), ordfører i Frosta fra 2011 til 2015
Olav Jørgen Bjørkås

**Olav Jørgen Bjørkås** (født 17. september 1959 i Flatanger i Nord-Trøndelag) er norsk gårdbruker og politiker (Sp). Fra 2011 er han Flatangers ordfører. Før dette hadde han åtte år bak seg i kommunestyret.

Han er sønn av gårdbruker og veioppsynsmann Ottar Bjørkås og hustru Margit Svarlien. Faren var kommunepolitiker i Flatanger for Arbeiderpartiet. Olav Jørgen Bjørkås er utdannet agronom fra Mære landbruksskole fra 1979 og har drevet slektsgården Bjørkås på Sitter siden 1995. Han er enkemann.

Bjørkås har også ledet Flatanger bondelag.

## Referanser
Gulduskhonningeter

**Gulduskhonningeter** (*Lichenostomus melanops*) er en fugl i slekten *[[Lichenostomus]]* i familien honningetere. Den er endemisk til det sørøstlige Australia.

## Underarter
Det er beskrevet tre underarter av gulduskhonningeter:
* *Lichenostomus melanops cassidix* (Gould, 1867)
* *Lichenostomus melanops melanops* (Latham, 1802)
* *Lichenostomus melanops meltoni* (Mathews, 1912)

## Referanser


## Eksterne lenker
* 
* Avibase: ''Lichenostomus melanops''. Besøkt 04. mai 2013.
* Birdlife Species Factsheet: ''Lichenostomus melanops''. Besøkt 04. mai 2013.
Per Helge Johansen

**Per Helge Johansen** (født 26. februar 1958) er norsk lokalpolitiker for Senterpartiet som fra 2011 til 2019 var ordfører i Leka kommune. Utenom politikken er han bonde. 

## Referanser
Nils Magnar Johnsen

**Nils Magnar Johnsen** (født 1953) er norsk en lokalpolitiker (Sp) som fra 2011 til 2015 var ordfører i Leirfjord kommune. Før dette hadde han tolv år bak seg i kommunestyret på 1980- og 1990-tallet.

Johnsen er bonde med agroteknikerutdanning.

## Referanser
Monika Sande

**Monika Sande** (født 14. april 1966) er norsk lokalpolitiker (Sp). Hun var fra 2011 til 2023 ordfører i Beiarn kommune. Før dette hadde hun seksten år bak seg i kommunestyret (1991–2003 og 2007–11).

Sande er utdanna førskolelærer.

## Eksterne lenker
*
Ronny Grindstein

**Ronny Grindstein** (født 2. juni 1971) er norsk lokalpolitiker (Sp) som var ordfører i Gratangen kommune fra 2011 til 2015.

Før dette hadde han fire år bak seg i kommunestyret. I perioden 2015 til 2019 var han representant i Gratangen kommunestyre og formannskap, samt representant for Senterpartiet i Troms Fylkesting. Han var styremedlem i Gratangen kommunes omstillingsprogram SPIRE gjennom programperioden 2013 til 2019.

Grindstein er utdannet bilskadereparatør og bilakkerer med fagbrev i begge fag. Siste yrke før ordførervervet var som fartøyvernleder ved Nordnorsk Fartøyvernsenter og Båtmuseum. I perioden 2015 frem til juli 2019 jobbet han som Fartøyvernkonsulent ved Nordnorsk Fartøyvernsenter og Båtmuseum.

## Referanser
Erling Bratsberg

**Erling Bratsberg** (født 1969) er norsk bonde og lokalpolitiker, fra Soløy i Lavangen og bosatt i Brøstadbotn i Dyrøy, som representerer Arbeiderpartiet. Bratsberg var ordfører i Lavangen kommune fra 2011 til 2015, og representerte da Senterpartiet. Han var innvalgt til kommunestyret i Lavangen fra 2007 til 2015, og har siden 2019 vært kommunestyrerepresentant i Dyrøy. 

Bratsberg avsluttet sin allmennlærerutdanning ved Høyskolen i Tromsø i 2001, og var senere tilsatt som lærer ved Lavangen skole. Han var i en periode butikkansatt i Tennevoll, og fra 2008 medeier siden åpningen av en Bunnpris-butikk på samme sted.

Etter ordførerperioden flyttet Bratsberg til Dyrøy for å starte opp som melkebonde. Han tok utdanning som agronom ved Gibostad landbruksskole mellom 2020 og 2022. Før kommunestyrevalget i 2019 meldte Bratsberg seg ut av Senterpartiet, og stilte til valg i Dyrøy på Arbeiderpartiets liste. Siden 2021 har han vært leder for Dyrøy arbeiderparti.

## Referanser
Opsal (Norderhov)

**Opsal** (gnr. 56) var et gårdsbruk i Heradsbygda, i tidligere Norderhov herredskommune, nå Ringerike kommune i Buskerud. Den nevnes første gang som *Vpsall* i 1578. Omkring 1723 ble gården av ukjente grunner slått sammen med **Bålerud**, hvoretter den benevnes med dette navnet.

## Se også
* Liste over gårder i Ringerike
ME-foreningen

**Norges Myalgisk Encefalopati Forening** (ofte omtalt som Norges ME-forening eller ME-foreningen) er en organisasjon som arbeider for å bedre situasjonen for ME-syke.

Foreningen ble stiftet i 1987 av Ellen Piro, og har vært medlem av Funksjonshemmedes Fellesorganisasjon siden 2003. I 1995 bidro foreningen til at ME ble godkjent som diagnose av rikstrygdeverket. Foreningens standpunkt er at ME er en nevrologisk lidelse, og avviser at det dreier seg om en psykosomatisk sykdom.

ME-foreningen arbeider for å øke kunnskap og forståelse for ME både innen helsevesenet og blant politikere og offentlig forvaltning. Foreningen driver også utstrakt likepersonsvirksomhet. Foreningens innsamlingsaksjon, ME-forskning, samler inn penger til biomedisinsk forskning på ME, og kunne i 2015 overlevere 1,5 millioner kroner til forskerteamet på Haukeland.

ME-foreningen har arrangert flere medisinske konferanser om ME, og har utarbeidet flere rapporter om ME-pasienters vilkår i Norge.

Foreningen utgir *Nyhetsbrev*, foreningens medlemsblad, to eller tre ganger i året.

ME-foreningen har pr. februar 2017 ca. 3600 medlemmer og 13 fylkeslag.

## Referanser


## Eksterne lenker
* ME-foreningens nettsider
* Om ME-foreningen på FFOs nettsider
* ME-foreningens Nyhetsbrev
Gråhodehonningeter

**Gråhodehonningeter** (*Lichenostomus keartlandi*) er en fugl i gruppen *[[Lichenostomus]]* i familien honningetere. Den er endemisk til Australia.

## Referanser


## Eksterne lenker
* 
* Avibase: ''Lichenostomus keartlandi''. Besøkt 04. mai 2013.
* ITIS report: ''Lichenostomus keartlandi''. Besøkt 04. mai 2013.
* Birdlife Species Factsheet: ''Lichenostomus keartlandi''. Besøkt 04. mai 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 04. mai 2013.
Purpurstripehonningeter

**Purpurstripehonningeter** (*Lichenostomus cratitius*) er en fugl i gruppen *[[Lichenostomus]]* i familien honningetere. Den er endemisk til det sørlige Australia.

## Underarter
Det er beskrevet to underarter av purpurstripehonningeter:
* *Lichenostomus cratitius cratitius* (Gould, 1841)
* *Lichenostomus cratitius occidentalis* (Cabanis, 1851)

## Referanser


## Eksterne lenker
* 
* Avibase: ''Lichenostomus cratitius''. Besøkt 04. mai 2013.
* Birdlife Species Factsheet: ''Lichenostomus cratitius''. Besøkt 04. mai 2013.
21P/Giacobini–Zinner

**21P/Giacobini–Zinner**, også kalt **kometen Giacobini–Zinner**, er en periodisk komet i vårt solsystem. Den ble oppdaget 19. desember 1900 av Michel Giacobini fra Nice, Frankrike, da han observerte kometen i stjernetegnet Vannmannen. Den ble også observert to ganger senere den 23. oktober 1913 av Ernst Zinner fra Bamberg, Tyskland, mens han observerte variable stjerner nær stjernen Beta Scuti.

Giacobini–Zinner kan nå en tilsynelatende størrelsesklasse på rundt 8, men i 1946 gikk den gjennom en serie med utbrudd som gjorde den så lyssterk som 5. størrelsesklasse. Kometen er moderlegemet til meteorsvermen Draconidene. Kometkjernen har en estimert diameter på 2.0 km.

## Referanser
Aleksandr Dargomyzjskij

**Aleksandr  Sergejevitsj Dargomyzjskij** (1813–1869) var en russisk komponist.

Dargomyzjskijs operaer er et bindeledd mellom de russiske operaene til Mikhail Glinka og til de senere generasjoner, som «De Fem» og Pjotr Tsjajkovskij.

## Liv
I 1817 flyttet Dargomyzjskijs familie til St. Petersburg, og her fikk han den første musikalske utdannelsen hos en tysk guvernante, deretter hos en musikklærer ved navn Danilevskij og til slutt hos Franz Schoberlechner, en elev av Johann Nepomuk Hummel. Dargomyzjskij gikk i sin fars fotspor og trådte høsten 1827 inn i statstjenesten. Som mange andre unge menn av sin stand betraktet han musikken som en fritidsbeskjeftigelse, men fikk publisert mindre vokalverk, mest for kvinnestemmer. Noen formell utdannelse i musikkteori fikk han aldri. 

Vinteren 1833–1834 ble han presentert for Glinka, som lånte ham det samme noteheftet med generalbass og kontrapunkt-øvelser som Glinka selv hadde brukt i sine studier hos Siegfried Dehn. Med Glinka spilte Dargomyzjskij klaverduetter, organiserte konserter og analyserte Beethovens symfonier og Mendelssohns overtyrer. Han besluttet å følge lærerens eksempel og skrive en fullstendig opera. Dargomyzjskij beundret fransk litteratur, og hans første opera var *Esmeralda*, en tonesetting av Victor Hugos historiske roman *[[Ringeren i Notre Dame]]*. Den russiske operaen var på den tiden dominert av italienske verk, så det drøyde helt til 1847 før operaen ble oppført i Moskva. Suksessen uteble, og først i 1851 ble operaen satt opp på Mariinskij-teatret i St. Petersburg.

I 1843 gikk Dargomyzjskij brått ut av statstjenesten og dro i september året etter på en utenlandsreise. I Brussel ble han presentert for Fétis og i Paris traff han Auber, Meyerbeer og Halévy. Som Glinka ti år før oppdaget ikke Dargomyzjskij storheten i sin egen kultur før han kom utenlands. Etter grundige studier av russiske folkesanger skrev han operaen *[[Rusalka (Dargomyzjskij)|Rusalka]]* (1855). Et tredje dramatisk verk, ballettkantaten *Baccusfesten*, fullførte han i 1848. Denne ble ikke uroppført før i 1867 i Moskva.

Etter Dargomyzjskijs død, fullførte Nikolaj Rimskij-Korsakov og César Cui den ufullendte operaen *Steingjesten* (etter Pusjkin).

Dargomyzjskij regnes med rette som en av de viktigste representantene for den nasjonale russiske operaen og bidro i høy grad til utviklingen av den. Hans orkesterverk, operaer og sanger har et tydelig nasjonalt og realistisk preg.

## Verk i utvalg

* Esmeralda, opera, 1839
* Russalka, opera, 1855
* Das Bacchusfest, kantate, 1848
* Bolero, for orkester, 1839
* Fantasi-scherzoen «Baba-Jaga», for orkester, 1862
* Lille-russisk kosakkdans, for orkester, 1864
* Fantasi etter finske temaer, for orkester, 1867
* Steingjesten, opera, ufullendt,1868-69, ferdigstilt av Cui og Rimskij-Korsakov, uroppført 28. februar 1872 i St. Petersburg
* En mengde sanger, som f.eks. «Ormen», «Titularrådet», «Den gamle korporal» og andre
* Mindre klaverstykker og variasjonsverk


## Referanser


## Litteratur
* Chisholm, Hugh (red.): «Dargomijsky, Alexander Sergeivich», *Encyclopædia Britannica*, bind 7 side 832

## Eksterne lenker
* 
* 
*
Jeg elsker soldater – Mediterraneo

***Jeg elsker soldater – Mediterraneo*** er en italiensk dramakomedie og krigsfilm fra 1991 regissert av Gabriele Salvatores. Filmens handling er lagt til den andre verdenskrig, og handler om en gruppe italienske soldater som strander på en greske øy og som deretter unnslipper krigens redsler. Den avsluttet Salvatores såkalt flukt-trilogi, der de to andre består av *[[Marrakech Express]]* (1989) og *[[Turne (film)|Turne]]* (1990).

Den vant Oscar for beste fremmedspråklige film i 1991. Den ble også tildelt en Golden Globe for musikken.

Filmen ble innspilt på den greske øya Kastellorizo i øygruppen Dodekanesene, av de øyene som ligger lengst øst, rett sør for kysten av Tyrkia.

## Handling
I 1941, et år etter at Italia gikk sammen med det nasjonalsosialistiske Tyskland i andre verdenskrig, ble en liten gruppe av mislykkede italienske soldater sendt til en liten gresk øya i Egeerhavet for fire måneder med vaktoppdrag. Soldatene omfattet en løytnant som var glad i kunst, en tøff machosersjant, en bonde som ble fulgt av sin elskede esel Silvana, og andre mistilpassede folk. De var ikke gode soldater, men et utsnitt av vanlige, uavhengige menn.

Soldatene forventet et angrep fra utsiden og på øya, og tok alle former for forberedelser. De fant en liten by uten befolkning. De så bombing i horisonten og innså at det skipet som var sendt for å plukke dem opp var blitt senket. Deretter dukker befolkningen på mystisk vis tilbake i landsbyen. Landsbyfolkene sier at de hadde skjult seg ettersom tyskerne hadde tatt alle mennene til fange. De hadde deretter besluttet å tilpasse seg italienerne. Det varte ikke lenge før alles mer vennlige vesen dukker fram. De italienske soldatene ble absorbert inn i livet, varmen og landskapet på den idylliske øya.

Den lokale greskortodokse presten spør løytnanten, som er en amatørmaler, om å restaurere veggmaleriene i kirken. To soldater som er brødre blir venner med en nydelig ung kvinne som gjeter sauer. Sersjanten begynner med folkedans og den aller skyeste og mest beskjedne av soldatene blir hodestups forelsket øyas eneste og overarbeidede prostituerte, Vassilissa.

Mot slutten av filmen blir tre av soldatene gjenforent som gamle menn.

## Ensemble
* Diego Abatantuono som «sersjant Nicola Lo Russo»
* Claudio Bigagli som «løytnant Raffaele Montini»
* Giuseppe Cederna som «menig Antonio Farina»
* Claudio Bisio som «menig Corrado Noventa»
* Luigi Alberti som «menig Eliseo Strazzabosco»
* Ugo Conti som «menig Luciano Colasanti»
* Memo Dini som «menig Libero Munaron»
* Vasco Mirandola som «menig Felice Munaron»
* Vana Barba som «Vassilissa»

## Referanser


## Eksterne lenker
*
Halobane

En **halobane** er en periodisk, tredimensjonal bane nær Lagrange-punktene L1, L2 eller L3 i et 3-legeme problem innenfor rotasjonsmekanikk. Et romskip som befinner seg i en halobane går teknisk sett ikke i bane rundt selve Lagrangepunktet (som er et balansepunkt uten masse), men beveger seg i en lukket, repeterende retning nær Lagrange-punktet. Halobaner er resultatet av en komplisert interaksjon mellom gravitasjonens dragning fra to planetlegemer og corioliskraften og sentrifugalkraften til et romskip. Halobaner eksisterer i mange tre-legeme problemer, slik som systemene Solen-jorden og jorden-månen. Kontinuerlige familier av både nordlige og sørlige halobaner eksisterer ved hvert Lagrange-punkt. Fordi halobaner tenderer mot ustabilitet, er banejusteringer nødvendige for å holde satellitten i banen.

## Eksterne lenker
* CDS140B: Computation of Halo Orbit 
* SOHO - The Trip to the L1 Halo Orbit
* Low Energy Interplanetary Transfers Using Halo Orbit Hopping Method with STK/Astrogator
* Gaia's Lissajous Type Orbit
Sigrid Lütken

**Sigrid Helga Lütken** (født 30. november 1915 i Helsingør, død 2. mars 2008) var en dansk billedhugger. Hun var gift med billedhuggeren Bent Sørensen.
__NOTOC__
Sigrid Lütken var datter av generalmajoren Louis Carl Frederik Lütken og Gertrud Thürner. Hun tok examen artium ved Frederiksborg Statsskole i Hillerød i 1934 og studerte deretter ved Kunstakademiet i København (1936–1945) med Einar Utzon-Frank som lærer. I løpet av denne tiden stilte hun for første gang ut på Kunstnernes efterårsudstilling (1937) og gjennomførte studiereiser til Italia og Frankrike (1939) og seinere til Paris (1946 og framover) Hellas (1957 og 1967) og Egypt (1960). Lütkens tidligste kunst skildrer først og fremst mennesker og dyr ut fra et naturalistisk perspektiv, men med tiden kom hun allikevel til å bevege seg mot abstraksjonen og kubismen. Hun anvendte seg av materialer som granitt, støpejern, steingods og bronse.  

Lütken stilte ut sammen med Grønningen, Danmarks største kunstnersammenslutning, 1957-1967. Deretter ble hun medlem i kunstnersammenslutningen Koloristerne og stilte ut sammen med dem. Hun var til slutt medlem i Vrå-udstillingen (1978–1991). Lütken var styrmedlem i Foreningen for ung dansk kunst (1950–1955) og medlem i Statens Kunstfond. Lütkens siste utstilling var i januar og februar 2008 på Koloristernes 76. utstilling i Den Frie Udstillings Bygning.

## Eksempler på verk
* *Nonni* (1935) 
* *Kartoffelsamler* (brent leire, 1936)
* *Buste af ung Mand* (1937) 
* *Kvinde med Barn på armen* (statuett, 1941) 
* *Liggende Kvie* (1943) 
* *Belgisk Hoppe* (1944) 
* *Granithoved* (1946) 
* Relieffet *Dreng med kalve* (1960) til Sønderskovskolen i Sønderborg
* *Dreng der spilder bold* (1966) 
* *Havbunden* (relief 1974) 
* *Vækst* (bronsefigur 1974) 
* *Relief* (støpejern) 
* *Aks* (bronse) 
* *Fuglegruppe* (bronse) 
* *Stor plante, Havet* (granitt 1988-1989) 
* *Relief* (farget steingods 1989) 
* *Frugt der åbner sig* (granitt 1992)
* Bronseskulpturen *Løbende dreng* til Børnegården Emdrup Søgård.
* Keramisk utsmykning til Thisted Gymnasium
* Større verk til Carlsberg Instituttets Have. 

## Priser og hedersbevisninger
* Astrid Noacks Legatfond
* 1987 – Ole Haslunds Kunstnerfond
* 1972 – Eckersberg Medaljen
* 1973 – Jarls Legat
* Æreslegatet fra Anna Marie Telmanyi, Carl-Nielsens Fond.

## Se også
* Anne Marie Lütken
* Hulda Lütken
* Povline Lütken

## Referanser
Robert DeLong

**Robert DeLong** (født 1986) er en amerikansk elektronisk musiker fra Bothell, Washington. Som bakgrunn bruker han trommer og påvirkninger fra en rekke indie rock-band. DeLongs primære sjangere inkluderer house, elektronisk musikk og moombahton.

Han har gitt ut to albumer på Glassnote Records; En EP, *Global Concepts* i 2012 og *Just Movement* i 2013.

## Bakgrunn
DeLong vokste opp i Seattle. Hans far var en trommeslager. Robert spilte i forskjellige band mens han gikk på videregående. Han studerte trommer ved Azusa Pacific University, og delvis fikk støtte av et stipend. Og i college, spilte han i bandet The Denouement og bosatte seg i Los Angeles etter utdanning. Hans utstyr og klær har en oransje «X»-logo. En variant av logoen er ofte malt på ansiktet hans og brukes av fansen. 

## Musikk
DeLong startet som en trommeslager for indie rock-band, men la etter hvert til flere elektroniske elementer. DeLong er kjent for å bruke videospill-enheter, for eksempel en Wii Remote og en spillkontroller, koblet til en MIDI-grensesnitt, for å modifisere lyd. 

Hans første fulle album, *Just Movement* kom 5. februar 2013. 

## Diskografi
* *Just Movement* (2013)
* *Global Concepts* EP (2012)

## Eksterne lenker
* 
* 
*  Robert DeLong på Glassnote Records
Gråpannehonningeter

**Gråpannehonningeter** (*Lichenostomus plumulus*) er en fugl i gruppen *[[Lichenostomus]]* i familien honningetere. Den er endemisk til Australia.

## Underarter
Det er beskrevet tre underarter av gråpannehonningeter:
* *Lichenostomus plumulus graingeri* (Mathews, 1912) 
* *Lichenostomus plumulus planasi* (A. J. Campbell, 1910) 
* *Lichenostomus plumulus plumulus* (Gould, 1841)

## Referanser


## Eksterne lenker
* 
* Avibase: ''Lichenostomus plumulus''. Besøkt 04. mai 2013.
* ITIS report: ''Lichenostomus plumulus''. Besøkt 04. mai 2013.
* Birdlife Species Factsheet: ''Lichenostomus plumulus''. Besøkt 04. mai 2013.
Smusshonningeter

**Smusshonningeter** (*Lichenostomus fuscus*) er en fugl i gruppen *[[Lichenostomus]]* i familien honningetere. Den er endemisk til Australia.

## Underarter
Det er beskrevet to underarter av smusshonningeter:
* *Lichenostomus fuscus fuscus* (Gould, 1837)  
* *Lichenostomus fuscus subgermanus* (Mathews, 1912)

## Referanser


## Eksterne lenker
* 
* Avibase: ''Lichenostomus fuscus''. Besøkt 04. mai 2013.
* ITIS report: ''Lichenostomus fuscus''. Besøkt 04. mai 2013.
* Birdlife Species Factsheet: ''Lichenostomus fuscus''. Besøkt 04. mai 2013.
L’Arianna

***L'Arianna*** er en opera av Claudio Monteverdi med libretto av Ottavio Rinuccini.

## Historikk
Operaen ble uroppført i Mantova  28. mai 1608 i anledning forlovelsesfesten til prins Francesco IV av Gonzaga og prinsesse Margarete av Savoie. Det eneste som er bevart av musikken er den berømte *[[Lamento]] d'Arianna* («Ariadnes klage»).

## Handling

Handlingen er basert på den hellenske myten om minoerprinsessen Ariadne og elskeren Thesevs, som hun hjalp til å unnslippe labyrinten etter at han hadde drept Minotauren på Kreta. 

Etter at Ariadne våkner på Naxos og finner ut at Thesevs har forlatt henne, ønsker hun bare å ende sitt liv i bølgene. Hun blir reddet, men er så fortvilet at hun ikke klarer  å være takknemlig. Utrøstelig stemmer hun i sin klagesang: *Lasciatemi morire* («la meg dø»). «Ariadnes klage» gir et pregnant uttrykk for sorg og forlatthet, og ble svært populær over hele Italia.

## Andre operaer
Det er skrevet en mengde operaer over Ariadne-myten, eksempler er:
* Georg Friedrich Händel, *Arianna in Creta* (libretto utarbeidet med utgangspunkt i Pietro Pariatis utkast *Arianna e Teseo*; London, 1734)
* Francesco Feo, *Arianna* (Torino, 1728)
* Nicola Porpora, *Arianna e Teseo* (Pietro Pariati; Wien 1714)
* Giuseppe de Majo, *Arianna e Teseo* (opera seria, libretto av Pietro Pariati , 1747, Napoli)
* Richard Strauss, *[[Ariadne auf Naxos]]* op.60 (uroppført 25. oktober 1912 i *Kleines Haus des Hoftheaters* i Stuttgart)

## Litteratur
* Gerhart von Westerman og Karl Schumann: *Knaurs Opernführer*, Droemersche Verlagsanstalt Th. Knaur Nachf., utgave november 1969

## Eksterne lenker
*
Døpefat

Et **døpefat** er et fat som inneholder vannet under dåpshandlingen i en kirke. Det blir 
oftest lagt oppi døpefonten. Fatet er som regel i metall og er gjerne dekorert med inngravering som for eksempel fortellingen om Syndefallet fra Bibelen.

Til døpefatet hører det gjerne en døpekanne.

## Referanser

## Eksterne lenker
*
Tour of Norway 2013 Poengtrøye

**Poengtrøya Tour of Norway 2013**
På hver etappe var det 2 innlagte spurter med 3 - 2 og 1 poeng til de tre første. I mål på hver etappe var det poeng til de 15 første. Fra 15 til vinneren til 1 til nr 15.
Sluttstillingen etter 5 etapper. Totalt 48 syklister tok 1 eller flere poeng i poengkonkurransen.

## Eksterne lenker
* Rittets hjemmeside
American Hustle

***American Hustle*** er en amerikansk historisk dramakomedie/kriminalfilm fra 2013. Filmen er regissert av David O. Russell, skrevet av Eric Singer, og har Christian Bale, Amy Adams, Bradley Cooper, Jennifer Lawrence og Jeremy Renner i hovedrollene.

## Om filmen
Filmen er basert på virkelige hendelser.

*American Hustle* mottok ti Oscar-nominasjoner, blant annet for beste film, beste regissør (Russell), alle fire skuespillerkategorier (Bale, Adams, Cooper og Lawrence) og beste originale manus (Singer og Russell).

Filmen fikk også nominasjoner i sju Golden Globe-kategorier, og vant tre av dem (*beste komedie/musikal*, Adams for *beste kvinnelige skuespiller i en komedie/musikal* og Lawrence for *beste kvinnelige skuespiller i en birolle*).

## Handling
En sann historie om svindleren Irving Rosenfeld (Christian Bale) og hans partner Sydney Prosser (Amy Adams), som blir tvunget til å jobbe sammen med den FBI-agenten Richie DiMaso (Bradley Cooper). DiMaso presser dem inn i en verden av maktsyke personer og korrupte politikere.

## Rolleliste
* Christian Bale som Irving Rosenfeld
* Amy Adams som Sydney Prosser
* Bradley Cooper som Richie DiMaso
* Jennifer Lawrence som Rosalyn Rosenfeld
* Jeremy Renner som Carmine Polito
* Louis C.K. som Stoddard Thorsen
* Jack Huston som Pete Musane
* Michael Peña som Paco Hernandez/Sheik Abdullah
* Shea Whigham som Carl Elway
* Alessandro Nivola som Anthony Amado
* Elisabeth Röhm som Dolly Polito
* Paul Herman som Alfonse Simone
* Saïd Taghmaoui som Irv's Sheik Plant
* Matthew Russell som Dominic Polito
* Thomas Matthews som Francis Polito
* Adrian Martinez som Julius
* Anthony Zerbe som Senator Horton Mitchell
* Colleen Camp som Brenda
* Robert De Niro som Victor Tellegio (ukredittert)

## Annet
* Christian Bale droppet først ut av filmen og ble erstattet av Bradley Cooper, men kom tilbake og fikk den samme rollen, mens Cooper spiller en annen rolle.
* Filmingen fant sted i Boston, og ble satt på pause etter at terrorangrepet rammet byen under Boston Marathon. Bradley Cooper tok seg tid til å besøke ofre rundt om på forskjellige sykehus i byen.

## Referanser


## Eksterne lenker
*
Rand skole

**Rand skole** (Rand skule) er en barneskole med trinnene 1. til 7. Den ligger på Rand i Hopland i Stryn. Skolen har 15 elever, og er todelt på 1. til 4. trinn og 5. til 7. trinn. Skolen deler lokaler med barnehage, og har det offisielle navnet *Rand skule- og barnehage*.

I skolegården er det plassert en byste av bygdehistorikeren Jakob Aaland som kom fra området.

## Gamle Rand skole

**Gamle Rand skole** (*Gamle Rand skule*) er en mindre tre bygning beliggende rundt 150 meter øst for den nye skolen. Skolebygget er etter nedleggelsen tatt i privat eie og nyttes som feiebolig.

## Eksterne lenker
*
Anchorman: The Legend Continues

***Anchorman: The Legend Continues*** er en amerikansk komedie fra 2013. Filmen er skrevet og regissert av Adam McKay, medskrevet av Will Ferrell, produsert av Judd Apatow, og har Ferrell i hovedrollen som Ron Burgundy. Christina Applegate, Paul Rudd, Steve Carell, David Koechner, Kristen Wiig og Harrison Ford er å finne i andre roller.

Filmen er en oppfølger til komedien ** fra 2004. 

## Handling
Nyhetsankeret Ron Burgundy har nå giftet seg med Veronica Corningstone og har en sønn ved navn Walter, og lever et lykkelig liv i New York City. Imidlertid forandrer alt seg når Veronica blir forfremmet til et ledende anker, mens Ron får sparken og må jobbe på SeaWorld tilbake i San Diego for å livnære seg. Men han ser sitt snitt til å komme tilbake i rampelyset når han møter Freddie Shapp, produsent i Global News Network, verdens første 24-timers nyhetskanal. Ron blir hentet inn, og han samler i sin tur sammen det gamle drømmelaget med Champ, Brick og Brian, og med det setter han kurs for New York igjen. Ron får der en briljant ny idé som revolusjonerer nyhetsverdenen og som gjør at han kommer tilbake til toppen igjen. Men hvor lenge blir han i berømthetens paradis? Og vil Brick finne kjærligheten?

## Rolleliste
* Will Ferrell som Ron Burgundy
* Steve Carell som Brick Tamland
* Paul Rudd som Brian Fantana
* David Koechner som Champ Kind
* Christina Applegate som Veronica Corningstone
* Dylan Baker som Freddie Shapp
* Meagan Good som Linda Jackson
* Judah Nelson som Walter Burgundy
* James Marsden som Jack Lime
* Greg Kinnear som Gary
* Josh Lawson som Kench Allenby
* Kristen Wiig som Chani Lastnamé
* Fred Willard som Ed Harken
* Chris Parnell som Garth
* Harrison Ford som Mack Tannen
* Wilbur Fitzgerald som Dr. Brangley
* Vince Vaughn som Wes Mantooth
* Kirsten Dunst som El Trousias Maiden of the Clouds
* John C. Reilly som The Ghost of Stonewall Jackson
* Sacha Baron Cohen som BBC News Anchor
* Marion Cotillard som Canadian Anchor
* Will Smith som ESPN Reporter
* Jim Carrey som CBC News Anchor
* Liam Neeson som History Channel Host
* Tina Fey som Entertainment Tonight Reporter
* Amy Poehler som Entertainment Tonight Reporter
* Kanye West som MTV Host

## Annet
* Jennifer Lawrence fikk tilbud om en rolle, men måtte avslå grunnet andre prosjekter. Meryl Streep ble også ryktet for å være med i en cameorolle i filmen.

## Eksterne lenker
*
The Big Wedding

***The Big Wedding*** er en amerikansk komedie fra 2013. Filmen er skrevet, regissert og medprodusert av Justin Zackham basert på den franske filmen *Mon frère se marie* (2006), og har Robert De Niro, Diane Keaton, Ben Barnes, Katherine Heigl, Amanda Seyfried, Topher Grace, Susan Sarandon og Robin Williams i de viktigste rollene.

Filmen hadde norsk premiere 10. mai 2013.

## Handling
Don (Robert De Niro) og Ellie (Diane Keaton), som har vært skilt i årevis, må late som de fremdeles er lykkelig gift i deres adopterte sønn Alejandros (Ben Barnes) bryllup. Dette fører til forviklinger mens de møter på familie og venner.

## Rolleliste
* Robert De Niro som Don
* Diane Keaton som Ellie
* Ben Barnes som Alejandro
* Katherine Heigl som Lyla
* Amanda Seyfried som Missy
* Topher Grace som Jared
* Susan Sarandon som Bebe
* Robin Williams som Father Moinighan
* Christine Ebersole som Muffin
* David Rasche som Barry
* Patricia Rae som Madonna
* Ana Ayora som Nuria
* Kyle Bornheimer som Andrew
* Megan Ketch som Jane
* Christa Campbell som Kim

## Eksterne lenker
*
Uchinoura Space Center

**Uchinoura Space Center** (内之浦宇宙空間観測所, *Uchinoura Uchū Kūkan Kansokusho*) er et anlegg for romutskytninger i nærheten av den japanske byen Kimotsuki, i distriktet Kimotsuki, i prefekturet Kagoshima. Anlegget ble etablert i februar 1962. Før etableringen av Japan Aerospace Exploration Agency i 2003, ble det kalt **Kagoshima Space Center** (鹿児島宇宙空間観測所). Alle japanske vitenskapelige satellitter ble skutt opp fra Uchinoura før M-V-rakettene gikk ut av bruk. Senteret har i tillegg antenner for kommunikasjon med interplanetariske romsonder. 

## Eksterne lenker
* Uchinoura Space Center  (JAXA )
* Kagoshima - Encyclopedia Astronautica
* Kagoshima Space Center
Don Jon

***Don Jon*** er en amerikansk komedie fra 2013. Filmen er skrevet og regissert av Joseph Gordon-Levitt, som i tillegg spiller tittelrollen Don Jon selv. Scarlett Johansson og Julianne Moore spiller de andre hovedrollene.

## Handling
Jon (Joseph Gordon-Levitt) er en moderne Don Juan som er hektet på pornografi, og som objektiserer alt i livet sitt: leiligheten, bilen, familien, kirken - og kvinner. Han kalles *Don Jon* av venner fordi han forfører vakre kvinner hver eneste helg, uten unntak. Men så møter han på to svært forskjellige kvinner, som får ham til å innse viktige ting om livet og kjærligheten.

## Rolleliste
* Joseph Gordon-Levitt som Don Jon
* Scarlett Johansson som Barbara
* Julianne Moore som Esther
* Tony Danza som Jon Sr.
* Brie Larson
* Rob Brown som Bobby
* Glenne Headly som Angela
* Jeremy Luke som Danny
* Italia Ricci som Gina
* Lindsey Broad som Lauren
* Amanda Perez som Lisa
* Sarah Dumont som Sequins
* Sloane Avery som Patricia
* Loanne Bishop som Barbara's Mom
* Channing Tatum som filmstjerne (cameo)
* Anne Hathaway som filmstjerne (cameo)
* Cuba Gooding jr. som filmstjerne (cameo)

## Annet
* Filmen er Joseph Gordon-Levitts debut som regissør.
* Gordon-Levitt skrev den kvinnelige hovedrollen spesielt for Scarlett Johansson, og var i ekstase da Johansson bestemte seg for å takke ja til rollen.

## Eksterne lenker
*
Elysium (film)

***Elysium*** er et amerikansk sci-fi-actiondrama fra 2013. Filmen er skrevet og regissert av Neill Blomkamp, og har Matt Damon, Jodie Foster og Sharlto Copley i hovedrollene.

## Om filmen
Filmen hadde premiere 16. august 2013 i Norge.

## Handling
Handlingen finner sted i året 2154, hvor de svært rike bor på en menneskebygget romstasjon mens de andre bor på den overbefolkede, ødelagte jorda. Max De Costa (Matt Damon) er en vanlig mann som prøver å bringe likestilling til menneskeheten så de to vidt forskjellige verdenene kan smelte sammen til én. Men han møter motstand fra Elysiums strenge og nådeløse leder, Rhodes (Jodie Foster), og hennes disipler. Filmen henter åpenbar inspirasjon fra tyske Metropolis fra 1927.

## Rolleliste
* Matt Damon som Max De Costa
* Jodie Foster som Secretary Rhodes
* Sharlto Copley som Kruger
* Alice Braga
* Diego Luna som Julio
* William Fichtner som John Carlyle
* Faran Tahir som President Patel
* Wagner Moura som Spider
* Jose Pablo Cantillo som Sandro
* Michael Shanks
* Talisa Soto
* Carly Pope
* Terry Chen
* Maxwell Perry Cotton som Young Max

## Referanser


## Eksterne lenker
* 
*
Gulstenkhonningeter

**Gulstenkhonningeter** (*Lichenostomus flavescens*) er en fugl i gruppen *[[Lichenostomus]]* i familien honningetere. Den forekommer i Australia og på det sørøstlige Papua Ny-Guinea.

## Underarter
Det er beskrevet tre underarter av gulstenkhonningeter:
* *Lichenostomus flavescens flavescens* (Gould, 1840) 
* *Lichenostomus flavescens germanus* (E. P. Ramsay, 1878) 
* *Lichenostomus flavescens melvillensis* (Mathews, 1912)

## Referanser


## Eksterne lenker
* 
* Avibase: ''Lichenostomus flavescens''. Besøkt 05. mai 2013.
* ITIS report: ''Lichenostomus flavescens''. Besøkt 05. mai 2013.
* Birdlife Species Factsheet: ''Lichenostomus flavescens''. Besøkt 05. mai 2013.
Grown Ups 2

***Grown Ups 2*** er en amerikansk komedie fra 2013. Filmen er regissert av Dennis Dugan, og har Adam Sandler, Kevin James, Chris Rock og David Spade i hovedrollene.

## Handling
Lenny (Sandler) og familien hans flytter til sin lille hjemby for å være sammen med venner og familie. Det er siste skoledag for barna, og det viser seg at galskap og overraskelser også finner sted i hjembyen.

## Rolleliste
* Adam Sandler som Lenny Feder
* Kevin James som Eric Lamonsoff
* Chris Rock som Kurt McKenzie
* David Spade som Marcus Higgins
* Salma Hayek som Roxanne Chase-Feder
* Maya Rudolph som Deanne McKenzie
* Maria Bello som Sally Lamonsoff
* Steve Austin som Tommy Cavanaugh
* Steve Buscemi som Wiley
* Nick Swardson som Nick
* Alexander Ludwig som Braden
* Jake Goldberg som Greg Feder
* Cameron Boyce som Keithie Feder
* Alexis Nycole Sanchez som Becky Feder
* Ada Nicole Sanger som Donna Lamonsoff
* Frank Gingerich/Morgan Gingerich som Bean Lamonsoff
* Nadji Jeter som Andre McKenzie
* China Anne McClain som Charlotte McKenzie
* Kaleo Elam som Ronnie McKenzie
* Cheri Oteri som Penny
* Tim Meadows som Malcolm
* Colin Quinn som Dickie Bailey
* Jackie Sandler som Jackie Tardio
* Sadie Sandler som Sadie Tardio
* Sunny Sandler som Sunny Tardio
* Georgia Engel som Mrs. Lamonsoff
* Halston Sage som Nancy Arbuckle
* Shaquille O'Neal som Officer Fluzoo
* Ellen Cleghorne som Mary Fluzoo
* Peter Dante som Officer Dante
* Oliver Hudson som Kyle
* Dennis Dugan som Dr. Larry
* Kamil McFadden som Bumpty
* Alex Poncio som Duffy
* Jon Lovitz som Squats Fitness Janitor
* Allen Covert som Hippie Teacher
* Aly Michalka som Bikini Girl Savannah
* Andy Samberg som Male Cheerleader
* Will Forte som Male Cheerleader
* Jorma Taccone som Male Cherrleader
* Milo Ventimiglia som Frat Boy Milo
* Patrick Schwarzenegger som Frat Boy Cooper
* David Henrie som Frat Boy Zac
* Taylor Lautner som Frat Boy Andy

## Annet
* Adam Sandler spiller i sin første oppfølger noen sinne.
* Rob Schneider er den eneste av hovedrollene fra første film som ikke dukker opp i oppfølgeren. Han kunne ikke delta grunnet andre prosjekter.

## Eksterne lenker
* 
*
Hvitsmykkehonningeter

**Hvitsmykkehonningeter** (*Lichenostomus penicillatus*) er en fugl i gruppen *[[Lichenostomus]]* i familien honningetere. Den er endemisk til Australia.

## Underarter
Det er beskrevet fire underarter av hvitsmykkehonningeter:
* *Lichenostomus penicillatus calconi* (Mathews, 1912) 
* *Lichenostomus penicillatus carteri* (A. J. Campbell, 1899) 
* *Lichenostomus penicillatus leilavalensis* (North, 1899) 
* *Lichenostomus penicillatus penicillatus* (Gould, 1837)

## Referanser


## Eksterne lenker
* 
* Avibase: ''Lichenostomus penicillatus''. Besøkt 05. mai 2013.
* ITIS report: ''Lichenostomus penicillatus''. Besøkt 05. mai 2013.
* Birdlife Species Factsheet: ''Lichenostomus penicillatus''. Besøkt 05. mai 2013.
Melipotes

* Arfakhonningeter
* Røykhonningeter
* Rødmehonningeter
* Melipotes carolae

***Melipotes*** er en slekt i familien honningetere (*Meliphagidae*).

## Arter
* Arfakhonningeter, *Melipotes gymnops*
* Røykhonningeter, *Melipotes fumigatus*
* Rødmehonningeter, *Melipotes ater*
* Melipotes carolae, *Melipotes carolae*

## Eksterne lenker
* 
* Norsk Ornitologisk Forening: Melipotes. Besøkt 6. mai 2013.
* ITIS report:Melipotes. Besøkt 5. mai 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 5. mai 2013.
Arfakhonningeter

**Arfakhonningeter** (*Melipotes gymnops*) er en fargerik fugl i slekten *[[Melipotes]]* i familien honningetere. Den er endemisk til det nordvestlige Ny-Guinea.

## Referanser


## Eksterne lenker
* 
* Avibase: ''Melipotes gymnops''. Besøkt 5. mai 2013.
* ITIS report: ''Melipotes gymnops''. Besøkt 5. mai 2013.
* Birdlife Species Factsheet: ''Melipotes gymnops''. Besøkt 5. mai 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 5. mai 2013.
Røykhonningeter

**Røykhonningeter** (*Melipotes fumigatus*) er en fugl i slekten *[[Melipotes]]* i familien honningetere. Den er endemisk til Ny-Guinea.

## Underarter
Det er beskrevet tre underarter av røykhonningeter:
* *Melipotes fumigatus fumigatus* (A. B. Meyer, 1886)
* *Melipotes fumigatus goliathi* (Rothschild & Hartert, 1911) 
* *Melipotes fumigatus kumawa* (Diamond, 1985)

## Referanser


## Eksterne lenker
* 
* Avibase: ''Melipotes fumigatus''. Besøkt 5. mai 2013.
* ITIS report: ''Melipotes fumigatus''. Besøkt 5. mai 2013.
* Birdlife Species Factsheet: ''Melipotes fumigatus''. Besøkt 5. mai 2013.
Louis Hersent

**Louis Hersent** (født 10. mai 1777 i Paris, død 2. oktober 1860 samme sted) var en fransk kunstmaler.

Hersent, som var elev av Regnault, fulgte i begynnelsen i fotsporene til David og Girodet og fant sine motiv heller fra de greske mytene, enn fra Chateaubriands "Atala". Men han kom til følge de nye retningene i tiden i det han framstilte bibelske tema (*Rut og Boas*, 1822) og historiske bilder, som utmerket seg med enkelhet og klarhet i komposisjonen. Et slikt var *[[Ludvig XVI]], som deler ut penger til fattig bondefolk* (kopi i Versailles).

Hersents fremste verk var *[[Gustav Vasa]] tar avsked av Sveriges ständer* ("L’abdication de Gustave Vasa") som ble utstilt i 1819, og var laget for hertugen av Orléans og ble ødelagt i Palais Royal under februarrevolusjonen 1848. Maleriet er nå kjent bare gjennom et mesterlig kopperstikk av Henriquel-Dupont. Hersent malte på eldre dager hovedsakelig portrett.

## Priser og utmerkelser (utvalg)
* 1797 – Prix de Rome

## Referanser


## Kilder
* 
*  her.
Melipotes carolae

***Melipotes carolae*** er en fugl i slekten *[[Melipotes]]* i familien honningetere. Den er endemisk til Fojafjellene på Ny-Guinea.

## Eksterne lenker
* 
* Beehler, B., D. Prawiradilaga, Y. de Fretes, & N. Kemp (2007). ''A new species of smoky honeyeater (Meliphagidae: Melipotes) from western New Guinea.'' The Auk 124(3): 1000-1009.. Besøkt 5. mai 2013.
* National Geographic - "Lost World" Found in Indonesia Is Trove of New Species. Besøkt 5. mai 2013.
* BBC News - Science team finds 'lost world'. Besøkt 5. mai 2013.
* ''Melipotes carolae'' på en frimerke. Besøkt 5. mai 2013.
Egil Severeide

**Egil Severeide** (født 1952) er administrerende direktør i Haugesundregionens Næringsforening. Han er født og oppvokst på Karmøy og har arbeidet i diverse medier i sitt yrkesaktive liv; hovedsakelig i Haugesunds Avis som journalist og redaktør, men også i Rogalands Avis og NRK Rogaland.

I 2008 forlot Severeide mediebransjen og overtok som administrerende direktør i Haugesundregionens Næringsforening

Severeide har også en lang karriere som fotballspiller bak seg. Han har spilt 497 A-kamper for Sportsklubben Vard Haugesund i tre de øverste divisjonene og var kaptein på laget som spilte cupfinale mot Bodø Glimt på Ullevaal i 1975.

## Referanser